יאיר אנסבכר

יאיר אנסבכר (נולד ב-1983) הוא חוקר, איש חינוך ויזם חברתי ישראלי. מייסדה ומנהלה הראשון של המכינה הקדם-צבאית "איתן" במישור אדומים.

 ביוגרפיה 
אנסבכר נולד ב-1983 וגדל בירושלים למשפחה בת ארבעה ילדים. אביו הוא אביעד אנסבכר, בנו של מרדכי אנסבכר, מנהלו הראשון של מוזיאון יד ושם ונכדו של מרדכי בוקסבוים.

התחנך במסגרת מערכת החינוך הממלכתי-דתי בבית הספר לדוגמה עוזיאל ובישיבה התיכונית "נתיב מאיר". לאחר מכן למד במכינה הקדם-צבאית "בני דוד" שבעלי. התגייס לצה"ל בשנת 2002 ושירת כלוחם ביחידת מגלן.

אנסבכר הוא בוגר מכללת ליפשיץ בחינוך. הוא מוסמך בדיפלומטיה וביטחון מאוניברסיטת תל אביב, ובספטמבר 2024 קיבל תואר דוקטור מאוניברסיטת אריאל. המחקר שלו, בהנחיית רון שלייפר, עסק בחקר הכוחות המיוחדים המודרניים ובהשפעתם על מלחמות בנות זמננו וזיכה אותו בפרס נשיא אוניברסיטת בר-אילן לדוקטורנטים על פרסום מאמרים אקדמיים.

אנסבכר שימש מחנך בבית הספר אמי"ת במעלה אדומים, וכן יזם והוביל פרויקטים חינוכיים בלתי פורמליים בעיר, כגון מועדונית נוער לילדי הקהילה האתיופית ומתחם מוגן לבני נוער בעיר.

בהנחייתו של ראש הגרעין הרב אליהו קפלן הקים בשנת 2011 את המכינה הקדם-צבאית "איתן" באזור התעשייה מישור אדומים.

לקראת הבחירות לכנסת העשרים התמודד בבחירות המקדימות של מפלגת "הבית היהודי", והוצב במקום ה-40 הלא-ריאלי. הוא התפטר מהרשימה לפני הבחירות.

אנסבכר שיחק ושימש מדריך נשק ולוחמה בסרט "הלילה הזה" והדריך נשק ולוחמה גם בסדרת הדוקו-דרמה "הלילה הארוך ביותר" של כאן 11. הגיש עם אמיר גילת את הפודקאסט "המבצעים הגדולים של הכוחות המיוחדים" של גלי צה"ל.

עמית במכון משגב. בעבר היה גם עמית-מחקר בכיר בפורום קהלת.

אנסבכר הוא לוחם במילואים ולחם במסגרת טבח שבעה באוקטובר ומלחמת חרבות ברזל. בין השאר השתתף בלחימה בבסיס מודיעין שמחבלים השתלטו עליו, ומשם המשיך עם היחידה ללחימה בקיבוץ ניר יצחק.

אנסבכר משמש פרויקטור ביחידה מטכ"לית בצה"ל. שימש יועץ לכמה גופים במערכת הביטחון, בהם פיקוד הצפון ומפקדת העומק, משטרת ישראל ומטה ההסברה הלאומי במשרד ראש הממשלה.

ב-16 בינואר 2025 נעצר לאחר שתלה שלטים על הכותל המערבי. לאחר מכן הסביר שכוונתו הייתה לחזק את רוח ישראל לנוכח הסכם חמאס–ישראל, שאותו ראה ככניעה של ישראל.

בנובמבר 2025 הכריז על הקמת "מפלגת אורות השחר" לקראת הבחירות לכנסת העשרים ושש.

ב-26 בינואר 2026 התפרץ לשידור חי של "הפטריוטים" בעכשיו 14 והביע מחאה על תוצאות מלחמת חרבות ברזל ועל התנהלותם של ראש הממשלה בנימין נתניהו וממשלת ישראל השלושים ושבע במלחמה.

 חיים אישיים 
נשוי ואב לחמישה, ומתגורר במעלה אדומים במסגרת הגרעין התורני בית מורשת.

 ספריו 
 כצל ציפור – מתאר את שירותו הצבאי של המחבר ביחידת מגלן ובמהלך מלחמת לבנון השנייה. בהוצאת ידיעות ספרים.
 אין אתר פנוי ממנו – מאמרים על פרשת השבוע בדרך החסידות.
 לאחד אחד בני ישראל – עיונים במצוות אהבת ישראל והאחדות הישראלית.
 עשו טובה לאנושות – ספר בסוגת עזרה עצמית לשיפור יחסי אנוש בזוגיות, משפחה, החברה בישראל, ובהקשר לסכסוך הישראלי-ערבי.
 לישועתך קיוויתי ה' – סיפור חייו של סבו מרדכי אנסבכר.
 וכארי יתנשא – על תיקון דרך המלחמה החדשה של ישראל, דני ספרים, 2023.
 עם כלביא יקום – מלחמת חרבות ברזל במבט אסטרטגי-אמוני, דני ספרים, 2025.

קישורים חיצוניים




 התשובה מהרבי פתרה לי את הקושי: עדות של חייל בשטח, באתר הגאולה, 17 באוקטובר 2023


מכּתביו ומהרצאותיו
 יאיר אנסבכר, באתר "מידה"
 יאיר אנסבכר, באתר "מקור ראשון"
 יאיר אנסבכר, באתר יוטיוב
 נזקי תרבות המבצעים המיוחדים בישראל, באתר מרכז בגין-סאדאת למחקרים אסטרטגיים, 12 ביולי 2020
 אבן נייר וטיל מונחה אודות האיום הא-סימטרי, מערכות, 17 בדצמבר 2020
 תרומת הכוחות למבצעים מיוחדים למלחמות המודרניות: ישראל וארצות־הברית כמקרי בוחן מערכות 491,אוגוסט 2021
 הקרב על אנטונוב – החמצה אופרטיבית שהפכה לכישלון אסטרטגי, 28 בפברואר מערכות, 2022
 "דע מה למעלה ממך" – התגשמות איום הרחפן הביתי כאמל"ח משנה משחק במלחמות החדשות, 19 בדצמבר מערכות, 2022



הערות שוליים

קטגוריה:חברי פורום קהלת
קטגוריה:אנשי חינוך ישראלים
קטגוריה:בוגרי בית הספר לדוגמה (ירושלים)
קטגוריה:בוגרי ישיבת נתיב מאיר
קטגוריה:בוגרי מכינה קדם-צבאית בני דוד
קטגוריה:בוגרי אוניברסיטת אריאל בשומרון
קטגוריה:מחברי ספרי עיון ישראלים
קטגוריה:פעילי הבית היהודי
קטגוריה:מעלה אדומים: אישים
קטגוריה:לוחמי יחידת מגלן
קטגוריה:ראשי מכינות קדם צבאיות
קטגוריה:חיילי צה"ל במלחמת חרבות ברזל
קטגוריה:ציונות דתית: מייסדי ארגונים ומוסדות
קטגוריה:בית מורשת
קטגוריה:מצילים בטבח שבעה באוקטובר
קטגוריה:ישראלים שנולדו ב-1983